«ШЫХО-Қорғас» кеден бекетінде декларацияланбаған ақшаны алып өтудің 4 фактісі анықталды
DATE: 23:15, 13 Наурыз 2024 | GMT +5
TITLE: «ШЫХО-Қорғас» кеден бекетінде декларацияланбаған ақшаны алып өтудің 4 фактісі анықталды
URL: https://kaz.inform.kz/news/shiho-korgas-keden-beketnde-deklaratsiyalanbagan-akshani-alip-otudn-4-fakts-aniktaldi-75ed18/
META: DATE: 23:15, 13 Наурыз 2024 | GMT +5
TOTAL WORDS: 135
AUTHOR(S):
TEXT: ҚР ҚМ Мемлекеттік кірістер комитетінің баспасөз қызметі таратқан мәліметтерге қарағанда, ҚР азаматтары ұлттық валютамен алғанда жалпы сомасы 21, 4 млн теңгені құрайтын қолма-қол ақшаны алып кетпек болған. Барлық фактілер бойынша заң бұзушылар әкімшілік жауапқа тартылды. Қазақстан Республикасының Кеден кодексінің 343-бабы 1-тармағының 7) тармақшасына сәйкес, егер ЕАЭО кедендік аумағына бір уақытта әкелу немесе ЕАЭО кедендік аумағынан бір уақытта әкету кезінде мұндай қолма-қол ақша қаражатының және жол чектерінің жалпы сомасы кеден органына жолаушыларға арналған кедендік декларацияны ұсынған күнге қолданыста болатын валюта бағамы бойынша он мың АҚШ долларына баламалы сомадан асып кетсе, қолма-қол ақша қаражаты және жол чектері кедендік декларациялауға жатады. «Сондай-ақ, ҚР Президентінің 2022 жылғы 14 наурыздағы №830 «Қазақстан Республикасының қаржылық тұрақтылығын қамтамасыз ету жөніндегі шаралар туралы» Жарлығына сәйкес 10 000 мың АҚШ долларынан асатын сомада қолма-қол шетел валютасын әкетуге тыйым салынғанын еске саламыз», - делінген хабарламада
